آمریکا بیرلشمیش دؤولتلری باشقانی جو بایدن، اوکراینایا اف-۱۶ ساواش اوچاقلاری وئریلمه‌یه‌جگینی بیلدیردی.
جو بایدن، آغ ائوده بیر ژورنالیستین "آمریکا، اوکراینایا اف-۱۶ وئره‌جک ‌می؟" سوالینا "یوخ" دئیه جاواب وئردی.
بایدن آیریجا روسیا-اوکراینا ساواشینین ایل دؤنومونده آوروپایا سفر ائدیب ائتمه‌یه‌جگینه دایر سورویا ایسه،
"آرخایین دئییله‌م" شکلینده جاواب وئردی.
اؤته یاندان لهستانا بیز سفر ائدجگینی بیلدیرن بایدن، تاریخینی هله بیلمه‌دیگینی دیله گتیردی.
آمریکا پرزیدنتی بایدنین روسیا-اوکراینا ساواشینین ایل دؤنومو اولان ۲۴ فوریه‌ده اوکراینایا سفر ائدجگی ایله باغلی ادعالار گوند‌مه گلمیشدی. آغ ائو سؤزچوسو کرین ژان پیر ایسه بایدنین ساواشین ایل دؤنومو اوچون هله بیر سیفر پلانینین اولمادیغی بیلگیسینی پایلاشمیشدی.
